Source: https://www.hcmbaiamare.ro/arhiva.html
Timestamp: 2019-06-26 16:01:40+00:00

Document:
- Lotul de jucătoare
- Compartimentul tehnic
LIGA NAŢIONALĂ 2007/2008
- Statistici HCM
- Sistem de desfăşurare
- Echipe participante
TROFEUL MARAMUREŞ
- Ediţia I
- Ediţia II
- Ediţia III
- Ediţia IV
- Competiţii
- Jucătoare
HOME - ştiri | Despre noi | Conducerea | Forum | Contact
ARHIVĂ - ştiri
> click pe titluri pentru detalii
07 aprilie 2008 Rapid - HCM, derby-ul etapei a 18-a
HCM Baia Mare va juca miercuri, de la ora 17:00, în Sala Giuleşti din capitală, cu Rapid Bucureşti în cadrul etapei a 18-a a Ligii Naţionale. Meciul va fi arbitrat de cuplul vâlcean Toma Pleşa - Octavian Pripas din Rm. Vâlcea.
Rapid este o echipă redutabilă pe teren propriu. Până în acest moment a pierdut un singur joc în Sala Giuleşti (cu Rulmentul), a terminat la egalitate cu clujencele, iar în celelalte 5 partide disputate acasă a câştigat fără probleme. Feroviarele au adus un punct şi din deplasarea de la Constanţa (26-26 cu Tomis). Alina Dobrin-Păcuraru şi colegele ei se află pe locul 8 cu 12 puncte. Formaţia standard: Gureşoaia - Mitrea-Preda, L. Popa, Dobrin-Păcuraru, Dinu, Cruceanu, Strat-Stanciu. Antrenor: Vasile Mărgulescu.
HCM Baia Mare va pleca marţi spre Bucureşti cu autocarul. Delegaţia maramureşeană va fi cazată la Complexul sportiv Olimpia. Pentru întâlnirea cu Rapid antrenorii Ioan Băban şi Costică Buceschi au stabilit următorul lot de 14 jucătoare, care va fi înscris pe raportul de joc: Cetăţeanu, Amaxinesei - Pomohaci, Geiger, Dobromir, Kovacs, Rudics, Balint, Negria, Rouă, Buceschi, Herman, Oşan şi Klocza. Rămân acasă Vulturar, Ferenţ, Diniş, Stoica şi Mihalschi (ultimele trei sunt accidentate). Formaţia probabilă: Cetăţeanu - Balint, Buceschi, Kovacs, Geiger, Rudics, Herman.
În meciul direct din turul campionatului HCM a învins cu
30-22. Partida va fi transmisă LIVE-infotext pe site-ul nostru.
Alina Dobrin,
vedeta echipei Rapid
07 aprilie 2008 LIVE pe hcmbaiamare.ro
Miercuri, 9 aprilie, vom transmite LIVE următoarele partide din etapa a 18-a a Ligii Naţionale:
Tomis Constanţa - HC Zalău - ora 11:00 - LIVE-scor
Dunărea Brăila - HCM Buzău - ora 17:00 - LIVE-scor
Rapid Buc. - HCM Baia Mare - ora 17:00 - LIVE-infotext
06 aprilie 2008 Lupta din zona cupelor europene
Echipele feminine din Liga Naţională situate pe primele 5 locuri la finalul acestui sezon se vor putea înscrie în ediţia 2008/2009 a cupelor europene. Primele două clasate vor juca în Champions League (în mod cert acestea vor fi Oltchim şi Rulmentul). Pentru următoarele trei locuri de cupă europeană, care asigură accesul în Cupa Cupelor şi Cupa EHF, se bat 5 echipe: HCM Baia Mare, Oţelul Galaţi, Tomis Constanţa, "U" Jolidon Cluj şi Dunărea Brăila.
Conform Regulamentului cupelor europene, România nu va mai putea înscrie din vară nici o echipă în Challenge Cup. Asta datorită faptului că ţara noastră a promovat în elita handbalului feminin european, din care fac parte primele
7 naţiuni:
1. Danemarca, 2. Ungaria, 3. Rusia, 4. Norvegia, 5. Spania, 6. Slovenia, 7. România.
Pentru că FRH a anulat ediţia din acest an a Cupei României, s-a decis ca ocupanta locului 3 să participe în Cupa Cupelor, iar cele de pe 4 şi 5 să joace în Cupa EHF.
În cazul în care Rulmentul Braşov câştigă ediţia 2007/2008 a Cupei Cupelor (formaţia antrenată de Mariana Târcă este calificată deja în semifinale) ţara noastră va putea înscrie o echipă suplimentară în această competiţie. Astfel, repartizarea echipelor în cupele europene va fi următoarea: locurile 1 şi 2 în Liga Campionilor, locurile 3 şi 4 în Cupa Cupelor, locurile 5 şi 6 în Cupa EHF.
Vă prezentăm mai jos programul celor 5 echipe care se bat pentru un loc în Cupa Cupelor şi Cupa EHF (locurile 3, 4, 5 şi eventual 6):
3. HCM Baia Mare - 21 puncte
Meciuri rămase: Rapid (d), HCM Roman (a), "U" Jolidon Cluj (d), HC Zalău (a), Rulmentul (a), Tomis (d), CSM Sf. Gheorghe (d), Oltchim (a).
4. Oţelul Galaţi - 20 puncte
Meciuri rămase: CSM Sf. Gheorghe (a), Oltchim (d), HCM Buzău (a), Dunărea Brăila (d), Cetate Deva (a), Tomis (a), Rapid (d), HCM Roman (a), "U" Jolidon Cluj (d).
5. Tomis Constanţa - 18 puncte
Meciuri rămase: HC Zalău (a), Dunărea Brăila (d), Cetate Deva (d), Rulmentul (a), Oţelul (d), HCM Baia Mare (a), Rapid (d), CSM Sf. Gheorghe (a).
6. "U" Jolidon Cluj - 16 puncte
Meciuri rămase: Rulmentul (d), HCM Baia Mare (a), CSM Sf. Gheorghe (d), Oltchim (a), HCM Buzău (d), Dunărea Brăila (a), Cetate Deva (d), Oţelul Galaţi (a).
7. Dunărea Brăila - 15 puncte
Meciuri rămase: HCM Buzău (a), Tomis Constanţa (a), Cetate Deva (d), Oţelul Galaţi (a), Rapid (d), HCM Roman (a), "U" Jolidon Cluj (d), HC Zalău (a).
06 aprilie 2008 Am urcat pe podium: HCM - Oţelul 27-25 (8-11)
HCM Baia Mare a învins cu 27-25 (8-11) pe Oţelul Galaţi şi a urcat pe treapta a treia a podiumului Ligii Naţionale. Principalele marcatoare ale meciului au fost Cami Balint (HCM) şi Renata Tătăran (Oţelul), cu câte 8 goluri.
A fost o partidă echilibrată, în care oaspetele au condus aproape tot timpul, cea mai mare diferenţă pe tabelă înregistrându-se în minutul 37, 10-16. Pe final gazdele au revenit, împinse de la spate de un public entuziast, şi au egalat în minutul 55 (23-23). Un moment decisiv a fost în minutul 59, la scorul de 25-24, când Tătăran a ratat un 7m pentru gălăţence, iar apoi Balint a punctat de două ori, consfinţind victoria băimărencelor.
Pentru moment HCM a urcat pe locul 3, însă Oţelul are un joc mai puţin. Miercuri HCM se deplasează la Rapid, de unde sperăm să vină cu ceva puncte.
HCM Baia Mare - Oţelul Galaţi 27-25 (8-11)
Sala polivalentă. Spectatori: 1.400
Arbitri: Vasile Pavel - Marian State (Buzău).
HCM: Cetăţeanu (10 intervenţii), Vulturar - Balint 8, Geiger 7 (4 din 7m), Buceschi 4, Kovacs 4, Rudics 2, Herman 1, Negria 1, Oşan, Dobromir, Rouă, Pomohaci. Antrenori: Ioan Băban, Costică Buceschi.
Oţelul: Crăcană (10 intervenţii) + 1 gol marcat, Bocăneală - Tătăran 8 (4), Cioaric 5, Curtean 4, Pătru 3, Timaru 2, Tâlvâc 1, Dobca 1, Toma. Antrenor: Cornel Bădulescu.
Aruncări de la 7m: 5-5, transformate 4-4 (au ratat Kovacs, respectiv Tătăran)
Minute de eliminare: 8-14, Tâlvâc a luat roşu în minutul 49 pentru a treia eliminare de 2 min.
04 aprilie 2008 Duel pentru podium
HCM Baia Mare va juca duminică, de la ora 11, pe teren propriu, cu Oţelul Galaţi, în cadrul etapei a 17-a a Ligii Naţionale. În cazul unei victorii băimărencele vor urca pe poziţia a treia a clasamentului. Partida va fi arbitrată de cuplul Vasile Pavel - Marian State din Buzău.
Înaintea confruntării directe, HCM şi Oţelul sunt vecine de clasament. Formaţia băimăreană ocupă locul 4 cu 19 puncte, în timp ce gălăţencele se află pe locul 3 cu 20 de puncte. În cazul unui succes al gazdelor se va face rocada între cele două echipe.
În tur, "siderurgistele" au învins cu 28-18 (12-8), meciul fiind arbitrat tot de cuplul buzoian Pavel - State.
Oţelul Galaţi are un lot destul de omogen, înaintea acestui sezon fiind transferate câteva jucătoare importante: ex-băimăreanca Renata Tătăran-Ghionea (golgetera echipei, cu 86 de goluri) şi pivotul Raluca Dobca (ambele de la CSM Cetate Deva), portarii Mihaela Crăcană-Blaga (de la Rulmentul Braşov) şi Eugenia Popovici (de la "U" Jolidon Cluj-Napoca) şi extrema Diana Pătru (de la Astral Buzău). În etapa precedentă, Oţelul a fost la un pas de a produce prima înfrângere pentru Rulmentul. Cu toate că au condus în repriza a doua cu 18-14 şi 22-19, jucătoarele gălăţene au cedat în final cu 26-22 (Tătăran a marcat 13 goluri !).
Formaţia standard: Crăcană - Pătru, Tâlvâc, Curtean, Tătăran, Cioaric, Dobca. Antrenor: Cornel Bădulescu.
HCM Baia Mare a învins joi, în deplasare, pe CSM Cetate Deva cu 30-22 (12-9). Pentru meciul cu Oţelul antrenorii Băban şi Buceschi nu vor putea conta pe aportul jucătoarelor Diniş-Vârtic, Stoica şi Mihalschi, toate fiind accidentate.
Formaţia standard: Cetăţeanu - Balint, Buceschi, Kovacs, Geiger, Rudics, Herman.
Biletul de intrare va costa 5 lei (se pun în vânzare la casele de bilete ale Sălii polivalente, începând de la ora 9.30).
Meciul va fi transmis LIVE-scor pe site-ul nostru.
Sorina Oşan a marcat 5 goluri în meciul din tur
04 aprilie 2008 LIVE pe hcmbaiamare.ro
Duminică, 6 aprilie, cu începere de la ora 11:00, vom transmite LIVE-scor următoarele partide din etapa a 17-a a Ligii Naţionale:
HCM Baia Mare - Oţelul Galaţi
HCM Buzău - Tomis Constanţa
HC Zalău - U Jolidon Cluj
03 aprilie 2008 Cetate Deva - HCM 22-30 (9-12)
Azi s-a disputat, în cadrul etapei a 16-a a Ligii Naţionale, partida Cetate Deva - HCM Baia Mare. Băimărencele au învins la 8 goluri diferenţă, într-un meci în care antrenorul Băban a rulat toate jucătoarele înscrise pe foaia de arbitraj, iar diferenţa maximă pe tabelă a fost de 11 goluri (18-29, min. 57).
În minutul 38 a avut loc un show marca Marian Muntean, când acesta a intrat pe teren pentru a cere cronometrorului să sancţioneze schimbare greşită la Rudics (la această fază a luat Rudics roşu pentru a treia eliminare). Jocul a fost întrerupt, iar la protestele oficialilor băimăreni Muntean a încercat să-i scoată din sală. Până la urmă oficialii noştri au fost mutaţi în ultimul rând.
În tribune au fost cca 50 de suporteri băimăreni, o parte sub "comanda" lui Simi Marcovici (deplasaţi cu un microbus pus la dispoziţie de HCM), o parte pe cont propriu, cu maşinile personale. Publicul local a fost cam anemic, singurele scandări venind din partea galeriei noastre.
Victoria de azi ne aduce la un singur punct de Oţelul Galaţi, echipă aflată pe locul 3. Duminică, de la ora 11:00, întâlnim acasă pe Oţelul, iar o victorie în acel meci ne-ar duce pe locul 3 în clasamentul Ligii Naţionale.
Cetate Deva - HCM Baia Mare 22-30 (9-12)
Sala Sporturilor din Deva. Spectatori: 700
Arbitri: Lascu / Sas (AR / BH)
HCM: Cetăţeanu (20 intervenţii), Amaxinesei (o intervenţie) - Kovacs 8, Geiger 7, Balint 4, Negria 4, Rudics 2, Rouă 2, Buceschi 1, Dobromir 1, Pomohaci 1, Herman, Oşan, Ferenţ. Antrenori: Ioan Băban şi Costică Buceschi
Cetate Deva: Bistriceanu, Poenaru, Ialomiţeanu - Cartaş 12, Duca 1, Mitrea 3, Bardac, Petrescu, Pană 3, Stancu, Toth 3, Hătişi. Antrenor: Ion Mătăsaru.
7m: 7-7, transformate 7-6 (a ratat Kovacs)
Minute de eliminare: 4-18; Rudics a văzut roşu în minutul 38 (a treia eliminare de 2 min.)
ARHIVA martie 2008
ARHIVA februarie 2008
ARHIVA ianuarie 2008
ARHIVA decembrie 2007
ARHIVA octombrie 2007
ARHIVA iulie - septembrie 2007

References: CSM 
 CSM 
 CSM 
 CSM 
 CSM 
 CSM